### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 9. september 2020.

### Resumé

I forbindelse med vedtagelsen af Masterplan på hjemløseområdet den 6. marts 2019 besluttede byrådet, at der skal laves en årlig opfølgning til byrådet, som indeholder opfølgning på udviklingen i antallet af hjemløse samt opfølgning på mål og delmål. Sociale Forhold og Beskæftigelse har derfor udarbejdet dels en status på at-punkterne i Masterplan på hjemløseområdet, som redegør for status på de enkelte punkter, dels en præsentation af relevant talmateriale på området.

Til udmøntning af konkrete punkter i masterplan på hjemløseområdet blev der nedsat to tværmagistratslige arbejdsgrupper, som skulle arbejde med henholdsvis bolig- og støtteløsninger til ældre og udsatte borgere med plejebehov og, i dialog med Kirkens Korshær, finde frem til andre løsninger i forhold til aktiviteterne i [adresse]. Der afrapporteres særskilt på disse to arbejdsgruppers arbejde.

### Indstilling

Det indstilles:

At 1) byrådet tager vedlagte status på at-punkter i Masterplan på hjemløseområdet og årlig opfølgning på Masterplan 2019 til efterretning.

At 2) byrådet tager vedlagte status på arbejdet med bolig- og støtteløsninger til ældre og udsatte borgere med plejebehov til efterretning.

At 3) byrådet tager vedlagte anbefalinger fra arbejdsgruppen vedr. Kirkens Korshærs aktiviteter i [adresse] til efterretning.

### Sagens forløb

26-08-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-08-2020 Magistraten

Fremsendes til [adresse] med bemærkning, at Magistraten i mødet den 31. august 2020 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 24. august 2020.

Rådmand Børge Bertelsen understreger, at der minimum bør foregå 1:1 nedtrapning på [adresse] i forhold til nye tilbud.

* Nettoudgifter ved dedikeret plejehjemstilbud belyses
* Der udarbejdes status på Housing First og på brugerinvolvering

 09-09-2020 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 9. september 2020.
 16-09-2020 Social- og Beskæftigelsesudvalget
Beslutning ikke frigivet